
Ministru kabineta noteikumi Nr. 146
Rīgā 2025. gada 11. martā (prot. Nr. 10 13. §)
Grozījumi Ministru kabineta 2022. gada 18. oktobra noteikumos Nr. 651 "Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība"
Izdoti saskaņā ar Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda vadības likuma 6. pantu un 13. panta 1., 2., 3., 4., 5., 6., 7., 8., 9., 10., 11., 12., 14. un 15. punktu
· Izdarīt Ministru kabineta 2022. gada 18. oktobra noteikumos Nr. 651 "Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība" (Latvijas Vēstnesis, 2022, 204. nr.; 2024, 87. nr.) šādus grozījumus:
· 1. Papildināt ar 2.1 punktu šādā redakcijā:
· "2.1 Ja grozījumus fonda nacionālajā programmā ierosina Eiropas Komisija, vadošā iestāde nesniedz tos apstiprināšanai uzraudzības komitejā pirms iesniegšanas apstiprināšanai Eiropas Komisijā."
· 2. Izteikt 31. punktu šādā redakcijā:
· "31. Ja pieņemts šo noteikumu 30. punktā minētais lēmums, vadošā iestāde vai deleģētā iestāde sagatavo grozījumus nacionālās programmas īstenošanas plānā, pārdalot finansējumu citām aktivitātēm, un virza minētos grozījumus apstiprināšanai."
· 3. Izteikt 58. punktu šādā redakcijā:
· "58. Projekta vadības un administrēšanas izmaksas nedrīkst pārsniegt 20 % no projekta tiešajām attiecināmajām izmaksām."
· 4. Izteikt 61. punktu šādā redakcijā:
· "61. Atbilstoši regulas Nr. 2021/1060 53. un 94. pantam vadošajai iestādei un deleģētajai iestādei ir tiesības piemērot šādas projekta vienkāršotās izmaksas:
· 61.1. vienības izmaksas;
· 61.2. fiksētas summas maksājumu;
· 61.3. vienotas likmes izmaksas."
· 5. Izteikt 64.1 punktu šādā redakcijā:
· "64.1 Vadošā iestāde vai deleģētā iestāde neveic šo noteikumu 64.2. apakšpunktā minētās pārbaudes, ja finansējuma saņēmējs, kas ir starptautiskā organizācija, iesniedz vadošajā iestādē vai deleģētajā iestādē Eiropas Parlamenta un Padomes 2024. gada 23. septembra Regulas Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk – regula Nr. 2024/2509), 158. panta 1. punkta pirmās daļas "a", "b" un "c" apakšpunktā minētos dokumentus."
· 6. Izteikt 64.22. apakšpunktu šādā redakcijā:
· "64.22. starptautiskā organizācija neiesniedz vadošajā iestādē vai deleģētajā iestādē regulas Nr. 2024/2509 158. panta 1. punkta pirmās daļas "a", "b" un "c" apakšpunktā minētos dokumentus;".
· 7. Izteikt 64.23. apakšpunktu šādā redakcijā:
· "64.23. starptautiskās organizācijas iesniegtie regulas Nr. 2024/2509 158. panta 1. punkta pirmās daļas "a", "b" un "c" apakšpunktā minētie dokumenti ir nepilnīgi."
· 8. Izteikt 78.3. apakšpunktu šādā redakcijā:
· "78.3. krāpšana un korupcija – saskaņā ar regulas Nr. 2024/2509 138. panta 1. punkta "d" apakšpunkta "i" un "ii" punktu;".
· 9. Izteikt 78.4. apakšpunktu šādā redakcijā:
· "78.4. interešu konflikts – saskaņā ar regulas Nr. 2024/2509 61. pantu;".
· 10. Papildināt ar XXII nodaļu šādā redakcijā:
· "XXII. Noslēguma jautājums
· 139. Elektroniskās datu apmaiņas informācijas sistēmu izmanto, sākot ar 2026. gada 1. janvāri."

	Ministru prezidente
	(paraksts*)
	E. Siliņa

	Iekšlietu ministrs
	(paraksts*)
	R. Kozlovskis


* Dokuments ir parakstīts ar drošu elektronisko parakstu

